CELEX: 31981R0267
Language: el
Date: 1981-01-30 00:00:00
Title: Κανονισμός (ΕΟΚ) αριθ. 267/81 τής Επιτροπής τής 30ής Ιανουαρίου 1981 περί εκδόσεως πιστοποιητικού εισαγωγής γιά τά προϊόντα τού τομέα προβείου καί αιγείου κρέατος προελεύσεως ορισμένων τρίτων χωρών κατά τή διάρκεια τού πρώτου τριμήνου τού 1981

Avis juridique important

|

31981R0267

Κανονισμός (ΕΟΚ) αριθ. 267/81 τής Επιτροπής τής 30ής Ιανουαρίου 1981 περί εκδόσεως πιστοποιητικού εισαγωγής γιά τά προϊόντα τού τομέα προβείου καί αιγείου κρέατος προελεύσεως ορισμένων τρίτων χωρών κατά τή διάρκεια τού πρώτου τριμήνου τού 1981  

Επίσημη Εφημερίδα αριθ. L 027 της 31/01/1981 σ. 0065 - 0065

***** ΚΑΝΟΝΙΣΜΟΣ (ΕΟΚ) αριθ. 267/81 ΤΗΣ ΕΠΙΤΡΟΠΗΣ  της 30ής Ιανουαρίου 1981  περί εκδόσεως πιστοποιητικού εισαγωγής για τα προϊόντα του τομέα προβείου και αιγείου κρέατος προελεύσεως ορισμένων τρίτων χωρών κατά τη διάρκεια του πρώτου τριμήνου 1981  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3446/80 (2), και ιδίως το άρθρο 33,  Εκτιμώντας:  ότι ο κανονισμός (ΕΟΚ) αριθ. 3495/80 της Επιτροπής (3) έχει προβλέψει την εισαγωγή ορισμένων προϊόντων του τομέα του βοείου και αιγείου κρέατος προελεύσεως ορισμένων τρίτων χωρών , με ειδικούς όρους, μέχρι την 31η Μαρτίου 1981· ότι είναι αναγκαίο να επιτραπεί η έκδοση πιστοποιητικών εισαγωγής για τα προϊόντα αυτά·  ότι σε ορισμένες περιπτώσεις οι ποσότητες για τις οποίες εζητήθησαν πιστοποιητικά είναι ανώτερες από τις ποσότητες που προβλέπονται στον κανονισμό (ΕΟΚ) αριθ. 3495/80, ότι πρέπει λοιπόν, στις περιπτώσεις αυτές, να μειωθούν οι ποσότητες που έχουν ζητηθεί κατά ένα ενιαίο ποσοστό·  ότι σε άλλες περιπτώσεις οι ποσότητες για τις οποίες εζητήθησαν πιστοποιητικά είναι κατώτερες ή ίσες με τις ποσότητες που προβλέπονται στον κανονισμό (ΕΟΚ) αριθ. 3495/80· ότι στις περιπτώσεις αυτές όλες οι αιτήσεις πιστοποιητικών γίνονται αποδεκτές,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα Κράτη μέλη εκδίδουν την 30ή Ιανουαρίου 1981 τα πιστοποιητικά εισαγωγής που προβλέπονται στον κανονισμό (ΕΟΚ) αριθ. 3495/80, για τα οποία υπεβλήθησαν αιτήσεις από την 2α μέχρι την 15η Ιανουαρίου 1981, υπό τους ακόλουθους όρους:  α) για τα προϊόντα που υπάγονται στην κλάση 01.04 Β του Κοινού Δασμολογίου, οι ζητούμενες ποσότητες προελεύσεως Γιουγκοσλαβίας μειώνονται κατά 80 % και των λοιπών τρίτων χωρών εκτός της Γιουγκοσλαβίας μειώνονται κατά 98,74 %·  β) για τα προϊόντα που υπάγονται στην κλάση 02.01 A IV α) του Κοινού Δασμολογίου, οι ζητούμενες ποσότητες προελεύσεως:  - Γιουγκοσλαβίας μειώνονται κατά 99,417 %  - Ισπανίας μειώνονται κατά 95,1 %·  γ) για τα προϊόντα που υπάγονται στην κλάση 02.01 A IV β) του Κοινού Δασμολογίου, οι ζητούμενες ποσότητες χορηγούνται ολοσχερώς.  Άρθρο 2  Ο παρών κανονισμός αρχίζει να ισχύει την 31η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 359 της 31. 12. 1980, σ. 16.  (3) ΕΕ αριθ. L 365 της 31. 12. 1980, σ. 21.